K

**ΔΙΑΔΙΚΑΣΙΑ Δ\_ΤΑΑ.02**

***ΩΡΙΜΑΝΣΗ & ΑΝΑΘΕΣΗ ΕΡΓΟΥ ΤΑΑ***

***ΤΕΧΝΙΚΟΥ ΕΡΓΟΥ / ΜΕΛΕΤΗΣ / ΥΠΗΡΕΣΙΩΝ ΤΕΧΝΙΚΟΥ ΣΥΜΒΟΥΛΟΥ / ΓΕΝΙΚΩΝ ΥΠΗΡΕΣΙΩΝ / ΠΡΟΜΗΘΕΙΩΝ***

**Δ5\_Ε5: Υπόδειγμα ΥΔ Μη Σύγκρουσης Συμφερόντων**

**Λίστα Ελέγχου Σύμβασης**

**ΕΝΗΜΕΡΩΣΗ ΓΙΑ ΤΗΝ ΠΡΟΟΔΟ ΤΩΝ ΕΝΕΡΓΕΙΩΝ ΩΡΙΜΑΝΣΗΣ (1)**

***ΟΜΑΔΑ ΩΡΙΜΑΝΣΗΣ ΕΡΓΟΥ, ΠΡΟΪΣΤΑΜΕΝΟΙ ΑΡΜΟΔΙΩΝ ΤΜΗΜΑΤΩΝ, ΟΜΑΔΑ ΣΥΝΤΟΝΙΣΜΟΥ (TASK FORCE) ΓΙΑ ΕΡΓΑ ΤΑΑ***

**Έντυπο Δ2\_Ε1**

**ΤΔΕ**

**Οδηγός Επικοινωνίας ΕΣΑΑ (2)**

**Δ\_ΤΑΑ.01 ΕΝΤΑΞΗ ΕΡΩΝ ΣΤΟ ΤΑΑ**

**Δ3\_Ε5: Υπόδειγμα ΥΔ Μη ύπαρξης ρωσικών συμφερόντων**

**Τεύχη Δημοπράτησης**

**Δ10\_Ε1: Υπόδειγμα ΥΔ Συμμόρφωσης**

**Δ20\_Ε1: Υπόδειγμα ΥΔ Στοιχείων Πραγματικών Δικαιούχων**

**ΣΥΝΤΑΞΗ ΣΥΜΒΑΤΙΚΩΝ ΤΕΥΧΩΝ (2)**

***ΟΜΑΔΑ ΩΡΙΜΑΝΣΗΣ ΕΡΓΟΥ, ΣΥΜΒΟΥΛΟΙ***

**ΕΝΤΑΞΗ ΕΡΓΟΥ ΣΤΟ ΤΑΑ (3)**

***ΟΜΑΔΑ ΕΡΓΟΥ***

**ΕΓΚΡΙΣΗ ΔΙΑΘΕΣΗΣ ΠΙΣΤΩΣΗΣ ή ΑΠΟΦΑΣΗ ΕΓΚΡΙΣΗΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ (4)**

***ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ***

**Φάκελος Προέγκρισης Δημοπράτησης**

**ΥΠΟΒΟΛΗ ΑΙΤΗΜΑΤΟΣ ΠΡΟΕΓΚΡΙΣΗΣ ΔΗΜΟΠΡΑΤΗΣΗΣ ΣΤΗΝ ΕΥΣΤΑ (5)**

***ΠΡΟΪΣΤΑΜΕΝΟΣ ΑΡΜΟΔΙΟΥ ΤΜΗΜΑΤΟΣ***

**Λίστα Ελέγχου Διακήρυξης**

**ΕΛΕΓΧΟΣ ΝΟΜΙΜΟΤΗΤΑΣ ΟΡΩΝ ΔΙΑΚΗΡΥΞΗΣ (*6)***

***ΕΥΣΤΑ***

**ΟΡΙΣΤΙΚΟΠΟΙΗΣΗ & ΕΓΚΡΙΣΗ ΤΕΥΧΩΝ ΔΗΜΟΠΡΑΤΗΣΗΣ (7)**

***ΠΡΟΪΣΤΑΜΕΝΟΣ ΑΡΜΟΔΙΟΥ ΤΜΗΜΑΤΟΣ***

**Σύμφωνη Γνώμη ΕΥΣΤΑ (6)**

**Τεύχη Δημοπράτησης**

**ΔΙΕΝΕΡΓΕΙΑ ΔΙΑΓΩΝΙΣΜΟΥ**

**Φάκελος Προσυμβατικού Ελέγχου (8)**

**ΥΠΟΒΟΛΗ ΑΙΤΗΜΑΤΟΣ ΕΓΚΡΙΣΗΣ ΣΥΝΑΨΗΣ ΣΥΜΒΑΣΗΣ ΣΤΗΝ ΕΥΣΤΑ (8)**

***ΠΡΟΪΣΤΑΜΕΝΟΣ ΑΡΜΟΔΙΟΥ ΤΜΗΜΑΤΟΣ***

**ΕΛΕΓΧΟΣ ΝΟΜΙΜΟΤΗΤΑΣ ΟΡΩΝ ΣΥΝΑΨΗΣ ΣΥΜΒΑΣΗΣ**

***ΕΥΣΤΑ***

**Σύμφωνη Γνώμη ΕΥΣΤΑ**

**ΥΠΟΓΡΑΦΗ ΣΥΜΒΑΣΗΣ**

1. **Εισαγωγή**

Σκοπός της εν λόγω διαδικασίας είναι η αποτύπωση των απαιτούμενων βημάτων και ενεργειών από το στάδιο της ωρίμανσης ενός Έργου που έχει/πρόκειται να ενταχθεί στο ΤΑΑ μέχρι και την ανάθεση και υπογραφή της σύμβασης.

Η διαδικασία εφαρμόζεται σε όλα τα συγχρηματοδοτούμενα από το ΤΑΑ έργα που υλοποιούνται με Υπουργείο Ευθύνης το ΥΠΥΜΕ, δηλαδή:

* τα τεχνικά έργα, είτε αυτά υλοποιούνται ως κλασσικά δημόσια έργα (ν.4412/2016 ως ισχύει), είτε στα πλαίσια συμβάσεων παραχώρησης (ν. 4413/2016 ως ισχύει) και συμβάσεων ΣΔΙΤ (ν.3389/2005 ως ισχύει)
* τις τεχνικές μελέτες
* την παροχή υπηρεσιών τεχνικού συμβούλου
* την παροχή γενικών υπηρεσιών και
* την προμήθεια αγαθών και εξοπλισμού.

**Β. Βήματα Διαδικασίας**

1. **ΕΝΗΜΕΡΩΣΗ ΓΙΑ ΤΗΝ ΠΡΟΟΔΟ ΤΩΝ ΕΝΕΡΓΕΙΩΝ ΩΡΙΜΑΝΣΗΣ ΕΡΓΟΥ**

Καθ’ όλη τη διάρκεια της περιόδου ωρίμανσης και μέχρι την υπογραφή της σύμβασης, με ευθύνη *του Προϊσταμένου του Αρμόδιου Τμήματος* **συμπληρώνεται** από την *Ομάδα Ωρίμανσης Έργου* και **υποβάλλεται** από την *Ομάδα Συντονισμού για έργα ΤΑΑ – Task Force* σύμφωνα με τη *Διαδικασία Δ2 του ΣΔΕ ΤΑΑ* το Δελτίο Προόδου Ενεργειών Ωρίμανσης (ΔΩ) *[Έντυπο ΣΔΕ ΤΑΑ Δ2\_Ε1: Δελτίο Προόδου Ενεργειών Ωρίμανσης]* στο ΟΠΣ σε τακτική βάση προκειμένου να ενημερώνεται η ΕΥΣΤΑ για την πρόοδο της υλοποίησης των παραπάνω ενεργειών.

Κατ’ αρχή το ΔΩ συμπληρώνεται και υποβάλλεται πριν την υποβολή του Τεχνικού Δελτίου Έργου (ΤΔΕ), ως πρώτο στάδιο και απαραίτητο για την έναρξη της διαδικασίας, καταχωρώντας πληροφορίες σχετικά με τις ενέργειες ωρίμανσης που έχουν ολοκληρωθεί, καθώς και τις προβλεπόμενες ημερομηνίες υλοποίησης των ενεργειών που υπολείπονται μέχρι και την υπογραφή της σύμβασης. Ακολούθως συμπληρώνεται και υποβάλλεται το ΤΔΕ στο ΟΠΣ ΤΑ κατά τα προβλεπόμενα στη διαδικασία Δ\_ΤΑΑ.01 του παρόντος Εγχειριδίου και τη *Διαδικασία Δ1 του ΣΔΕ ΤΑΑ*.

Μετά την ένταξη του Έργου, ο ΦΥ παρέχει συνεχή πληροφόρηση σχετικά με την εξέλιξη των ενεργειών ωρίμανσης, που είναι απαραίτητες για την έναρξη της υλοποίησης του Έργου, εφόσον τα καταχωρούμενα στοιχεία δεν επιφέρουν αλλαγές στην προβλεπόμενη ημερομηνία συμβασιοποίησης του έργου, όπως έχει αρχικά δηλωθεί κατά την υποβολή του ΤΔΕ, αλλιώς ο ΦΥ υποβάλλει αίτημα «επικαιροποίησης» του ΤΔΕ στο ΟΠΣ ΤΑ το οποίο διαχειρίζεται από την ΕΥΣΤΑ μέσω του ΟΠΣ ΤΑ, χωρίς να απαιτείται η έκδοση διοικητικής πράξης. Κατά την εξέλιξη των ενεργειών ωρίμανσης, και εφόσον οι εν λόγω ενέργειες δεν εξελίσσονται ομαλά, ο ΦΥ ή/και το Υπουργείο Ευθύνης οφείλουν να αποτυπώνουν στο Δελτίο Προόδου Ενεργειών Ωρίμανσης τα τυχόν προβλήματα ή εμπλοκές που παρουσιάστηκαν, τα μέτρα αντιμετώπισής τους, καθώς και τις νέες ημερομηνίες που οι ενέργειες ωρίμανσης θα ολοκληρωθούν.

Το ΔΩ συμπληρώνεται και υποβάλλεται **μια φορά το μήνα**, καθώς **και κάθε φορά** που:

* μία ενέργεια δεν επιτυγχάνεται εντός της προβλεπόμενης χρονικής προθεσμίας, προκειμένου να δηλωθεί η νέα εκτιμώμενη ημερομηνία ολοκλήρωσής της. Σημειώνεται πως εάν η καθυστέρηση μίας ενέργειας δύναται να επιφέρει αλλαγές στις ημερομηνίες συμβασιοποίησης του έργου στο ΕΣΑΑ Ελλάδα 2.0 και να θέσει σε κίνδυνο την χρονική προθεσμία επίτευξης ενός οροσήμου, υποβάλλεται αίτημα επικαιροποίησης ή/και τροποποίησης του ΤΔΕ, προκειμένου να αξιολογηθεί από την ΕΥΣΤΑ.
* παρουσιάζεται πρόβλημα ή εμπλοκή στην υλοποίησή της.

Οι περισσότερες ενέργειες ωρίμανσης ολοκληρώνονται πριν την υπογραφή της σύμβασης, αλλά κάποιες, όπως **η απόκτηση γης/απαλλοτριώσεις**, δύνανται να εξελίσσονται και μετά, οπότε το ΔΩ συμπληρώνεται και υποβάλλεται **και κατά τη διάρκεια της υλοποίησης** μέχρι την ολοκλήρωσή τους.

Το ΔΩ **συμπληρώνεται από το ΦΥ** (*Ομάδα Ωρίμανσης Έργου* με ευθύνη του *Προϊσταμένου του αρμόδιου Τμήματος*) και **υποβάλλεται από το Υπουργείο Ευθύνης** (*Ομάδα Συντονισμού για έργα ΤΑΑ – Task Force*)

1. **ΣΥΝΤΑΞΗ ΣΥΜΒΑΤΙΚΩΝ ΤΕΥΧΩΝ**

Τα Τεύχη Διαγωνισμών συντάσσονται, με ευθύνη *του Προϊσταμένου της Υπηρεσίας* που έχει την αρμοδιότητα της Αναθέτουσας Αρχής, από την *Ομάδα Ωρίμανσης του Έργου ή/και ενδεχόμενους εξωτερικούς Συμβούλους.*

Σύμφωνα με *τον Οδηγό Επικοινωνίας του ΕΣΑΑ*, τα Τεύχη Διαγωνισμών πρέπει να εμφανίζουν το έμβλημα της Ένωσης και τη σχετική δήλωση χρηματοδότησης «Με τη χρηματοδότηση της Ευρωπαϊκής Ένωσης – NextGenerationEU» και το λογότυπο του «Ελλάδα 2.0».

Κατά τη σύνταξη των τευχών δημοπράτησης, **ιδιαίτερη προσοχή** θα πρέπει να δοθεί στο τμήμα της διακήρυξης που αφορά την περιγραφή του φυσικού αντικειμένου του Έργου, ώστε αυτή να είναι **απολύτως συμβατή** με την περιγραφή της Δράσης στο εγκεκριμένο ΕΣΑΑ, στο Παράρτημα της Εκτελεστικής Απόφασης του Συμβουλίου, στο Investment Fiche και το Project Snapshot της Δράσης, τα οποία έχουν ήδη εγκριθεί από την ΕΕ, καθώς και στο Τεχνικό Δελτίο του Έργου.

Κατά την έναρξη της διαδικασίας, προκειμένου να **διασφαλίζεται η** **μη ύπαρξης κινδύνου πιθανής σύγκρουσης συμφερόντων**, όπως αυτή ορίζεται στο άρθρο 61 του Δημοσιονομικού Κανονισμού και στο άρθρο 24 του ν. 4412/2016, με ευθύνη του *Προϊσταμένου της Υπηρεσίας* που λειτουργεί ως ΦΥ ή ως Αναθέτουσα Αρχή συγκεντρώνονται και αρχειοθετούνται οι απαραίτητες **ΥΔ Συμμόρφωσης** που προσδιορίζονται στη *Διαδικασία Δ10 του ΣΔΕ ΤΑΑ [Έντυπο Δ10\_Ε1:* *Υ.Δ. Συμμόρφωσης] από* **όλους τους εμπλεκόμενους** στα διάφορα στάδια της διαδικασίας σχεδιασμού, ωρίμανσης και ανάθεσης. Χαρακτηριστικά, αναφέρονται **τα στελέχη της αναθέτουσας και των μελών οργάνων διοίκησης** που κατά λόγο αρμοδιότητας συμμετέχουν στην προετοιμασία των τευχών δημοπράτησης ή στο σχεδιασμό ή στη διαδικασία αξιολόγησης του διαγωνισμού, **των μελών της Επιτροπής Διαγωνισμού και λοιπών συλλογικών οργάνων** που συγκροτήθηκαν για τον σκοπό αυτό, **των ενδεχόμενων μελετητών και γραφείων μελετών** που εκπόνησαν και προσυπέγραψαν μελέτες έργων καθώς και **της ομάδας των συμβούλων** που πιθανώς συνέδραμαν αυτήν. Σημειώνεται ότι, σε περίπτωση εξωτερικών οικονομικών φορέων που συνέδραμαν σε οποιοδήποτε στάδιο την Υπηρεσία, η ΥΔ Συμμόρφωσης θα πρέπει να υπογράφεται **και από τους Νόμιμους Εκπροσώπους των οικονομικών αυτών φορέων**.

Με την ΥΔ Συμμόρφωσης τα φυσικά πρόσωπα που συμμετείχαν στα διάφορα επιμέρους στάδια δηλώνουν ότι έχουν λάβει γνώση της Πολιτικής Δεοντολογίας του ΣΔΕ ΤΑΑ και ότι θα ενημερώσουν αμελλητί την αρμόδια υπηρεσία σε περίπτωση διαπίστωσης ότι συντρέχει οποιαδήποτε κατάσταση που δύναται να χαρακτηριστεί ως σύγκρουση συμφερόντων.

Σημειώνεται ότι **όλες οι δηλώσεις** **θα πρέπει να καταχωρίζονται δεόντως, να αποθηκεύονται από την αρχή και να υπόκεινται σε ελέγχους**, σύμφωνα με την ισχύουσα νομοθεσία, με βάση άλλες πηγές πληροφοριών για τον εντοπισμό πιθανών ψευδών δηλώσεων όπως π.χ ενδεχόμενων δεσμών μεταξύ εκείνων που συμμετέχουν στην επιλογή των έργων και των δυνητικών δικαιούχων (εργαλείο ARACHNE).

Προκειμένου να αποφεύγονται καθυστερήσεις κατά την ανάληψη των νομικών δεσμεύσεων, κατά τη σύνταξη διακηρύξεων ή προσκλήσεων, **θα πρέπει να συμπεριλαμβάνεται όρος** για τη **συγκέντρωση των απαραίτητων στοιχείων** που προσδιορίζονται στις *Διαδικασίες Δ10 και Δ20 του ΣΔΕ ΤΑΑ* και ιδίως, **για τη διασφάλιση μη ύπαρξης κινδύνου πιθανής σύγκρουσης συμφερόντων**, όπως αυτή ορίζεται στο άρθρο 61 του Δημοσιονομικού Κανονισμού 2018/1046. Ειδικότερα, **θα πρέπει να περιλαμβάνεται όρος για την προσκόμιση της ΥΔ για τους πραγματικούς δικαιούχους (ΠΔ)** (ενδεικτικό υπόδειγμα της οποίας επισυνάπτεται στη *Διαδικασία Δ20 του ΣΔΕ ΤΑΑ [Έντυπο Δ20\_Ε1: Υπεύθυνη Δήλωση Στοιχείων Πραγματικών Δικαιούχων]*)

Επίσης θα πρέπει να περιλαμβάνεται και **όρος για την υποχρέωση του Αναδόχου να προσκομίζει αμελλητί ενδεχόμενες τροποποιήσεις στα στοιχεία των πραγματικών δικαιούχων** τους καθ’ όλη τη διάρκεια της σύμβασης

Ειδικότερα, όσον αφορά **τα στοιχεία πραγματικού δικαιούχου**, σημειώνεται πως:

* Για τις περιπτώσεις οντοτήτων που έχουν υποχρέωση εγγραφής στο Κεντρικό Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει, προσκομίζεται σχετική εκτύπωση των στοιχείων και πληροφοριών από το εν λόγω Μητρώο, συνοδευόμενη από Υπεύθυνη Δήλωση (της παρ. 4 του άρθρου 8 του ν.1599/1986 (Α΄ 75), αρμοδίως υπογεγραμμένη, στην οποία θα δηλώνονται τα ανωτέρω αναφερθέντα στοιχεία των πραγματικών δικαιούχων του αποδέκτη των κονδυλίων ή του αναδόχου (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης), όπως αυτός ορίζεται στο άρθρο 3 σημείο 6 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, το οποίο ενσωματώθηκε στην παρ. 17 του άρθρου 3 του ν.4557/18 *[Έντυπο ΣΔΕ ΤΑΑ Δ20\_Ε1 Υπεύθυνη Δήλωση Στοιχείων Πραγματικών Δικαιούχων].*
* Για τις περιπτώσεις εισηγμένων εταιρειών σε ρυθμιζόμενη αγορά ή σε Πολυμερή Μηχανισμό Διαπραγμάτευσης, προσκομίζονται τα στοιχεία που προβλέπονται στην παράγραφο 2 του άρθρου 20 του ν.4557/2018 (Α’ 139), τα οποία, σε κάθε περίπτωση, συνοδεύονται από Υπεύθυνη Δήλωση της παρ. 4 του άρθρου 8 του ν.1599/1986 (Α΄ 75), αρμοδίως υπογεγραμμένη, στην οποία θα δηλώνονται τα στοιχεία των φυσικών προσώπων (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης) που κατέχουν άμεσα ή έμμεσα μετοχές με δικαίωμα ψήφου άνω του 5% ή που λογίζονται ως ΠΔ κατά την έννοια του άρθρου 3 σημείο 6 της Οδηγίας (ΕΕ) 2015/849 *[Έντυπο ΣΔΕ ΤΑΑ Δ20\_Ε1 Υπεύθυνη Δήλωση Στοιχείων Πραγματικών Δικαιούχων].*

Σημειώνεται ότι αν, και μόνο εφόσον εξαντληθούν όλα τα δυνατά μέσα και ελλείψει βάσιμων υποψιών, δεν προσδιοριστεί κανένα πρόσωπο ως πραγματικός δικαιούχος κατά την έννοια των ανωτέρω, **το ή τα φυσικά πρόσωπα που κατέχουν θέση ανώτατου διοικητικού στελέχους διευθύνοντος την εταιρεία δύνανται να θεωρούνται ως πραγματικοί δικαιούχοι**.

Για την περίπτωση ένωσης οικονομικών φορέων που υπέβαλαν κοινή προσφορά, υποβάλλουν τα παραπάνω για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν.4412/2016.

Η προαναφερθείσα υποχρέωση προσκόμισης Υπεύθυνης Δήλωσης εφαρμόζεται και για την περίπτωση που ο οικονομικός φορέας ανάδοχος είναι **αλλοδαπός φορέας**, οπότε και προσκομίζεται κείμενο ανάλογης αποδεικτικής αξίας, σύμφωνα με τις διατάξεις της χώρας προέλευσής του, το οποίο θα συνοδεύεται από επίσημη μετάφρασή του στα Ελληνικά κατά τα οριζόμενα στο άρθρο 454 του Κώδικα Πολιτικής Δικονομίας και άρθρου 36 του Κώδικα περί Δικηγόρων (ν.4194/2013). Στην εξαιρετική περίπτωση που εφόσον εξαντληθούν όλα τα δυνατά μέσα, δεν καταστεί εφικτός ο προσδιορισμός του πραγματικού δικαιούχου, οι φορείς οφείλουν να επικοινωνούν με την αρμόδια υπηρεσία που επιβλέπει τη συλλογή των στοιχείων του πραγματικού δικαιούχου στην αλλοδαπή, κατά τα προβλεπόμενα στο άρθρο 30 της Οδηγίας 2015/849.

Τέλος, σημειώνεται ότι στα τεύχη του διαγωνισμού **θα πρέπει να περιλαμβάνεται και όρος για την προσκόμιση της σχετικής ΥΔ περί μη ύπαρξης ρωσικών συμφερόντων** *[Έντυπο Δ3\_Ε5: ΥΔ Μη Συμμετοχή Ρωσικών Συμφερόντων].*

1. **ΕΝΤΑΞΗ ΕΡΓΟΥ ΣΤΟ ΤΑΑ**

Η ένταξη του έργου στο ΤΑΑ μπορεί να γίνει είτε στο αρχικό στάδιο της ωρίμανσης είτε προς το τέλος και είναι αρμόδια η *Ομάδα Έργου* της Υπηρεσίας του ΥΠΥΜΕ που λειτουργεί ως ΦΥ, όπως έχει αναλυτικά περιγράφεται στη *Διαδικασία Δ\_ΤΑΑ.01\_Ενταξη Πράξης στο ΤΑΑ* του παρόντος εγχειρίδιου.

Τα εξερχόμενα του σταδίου ωρίμανσης καταγράφονται στο *Δελτίο Ωρίμανσης (ΔΩ)* του Έργου στο ΟΠΣ ΤΑΑ. Πιο αναλυτικά, σύμφωνα με τη *Διαδικασία Δ2 του ΣΔΕ ΤΑΑ*, το αρμόδιο στέλεχος της Υπηρεσίας, που λειτουργεί ως ΦΥ, συμπληρώνει το Δελτίο Προόδου Ενεργειών Ωρίμανσης *[Έντυπο Δ2\_Ε1]* ως πρώτο στάδιο και απαραίτητο για την έναρξη της διαδικασίας ένταξης, καταχωρώντας πληροφορίες σχετικά με τις ενέργειες ωρίμανσης που έχουν ολοκληρωθεί, καθώς και τις προβλεπόμενες ημερομηνίες υλοποίησης των ενεργειών που υπολείπονται μέχρι και την υπογραφή της σύμβασης. Με αυτό τον τρόπο, διαπιστώνεται ο βαθμός ωριμότητας των χρηματοδοτούμενων από το ΤΑΑ Έργων και η παρακολούθηση της προόδου ενεργειών ωρίμανσης όσων βρίσκονται σε στάδιο πριν την υπογραφή της σύμβασης. Η *Υπηρεσία του ΥΠΥΜΕ* που λειτουργεί ως ΦΥ **οφείλει να ενημερώνει το ΔΩ μηνιαίως**, καθώς και κάθε φορά που μια ενέργεια παρεκκλίνει από την προβλεπόμενη χρονική προθεσμία ή παρουσιάζει κάποια εμπλοκή στην υλοποίησή της.

1. **ΕΓΚΡΙΣΗ ΔΙΑΘΕΣΗΣ ΠΙΣΤΩΣΗΣ Η’ ΑΠΟΦΑΣΗ ΕΓΚΡΙΣΗΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ**

Η έγκριση διάθεσης πίστωσης ή η απόφαση έγκρισης διενέργειας διαγωνισμού πραγματοποιείται από τον *Υπουργό Υποδομών & Μεταφορών*. Η εγγραφή στο ΠΔΕ συγχρ/μενων έργων γίνεται αυτόματα μετά την ένταξη έργου στο ΤΑΑ.

1. **ΥΠΟΒΟΛΗ ΑΙΤΗΜΑΤΟΣ ΠΡΟΕΓΚΡΙΣΗΣ ΔΗΜΟΠΡΑΤΗΣΗΣ ΣΤΗΝ ΕΥΣΤΑ**

Σύμφωνα με τη *Διαδικασία Δ3 του ΣΔΕ του ΤΑΑ*, *ο Προϊστάμενος της Υπηρεσίας* που λειτουργεί ως ΦΥ και ως Αναθέτουσα Αρχή, υποβάλλει στην ΕΥΣΤΑ μέσω του ΟΠΣ ΤΑ αίτημα για την εξέταση της διακήρυξης, συνοδευόμενο από τα απαραίτητα έγγραφα.

1. **ΕΛΕΓΧΟΣ ΝΟΜΙΜΟΤΗΤΑΣ ΟΡΩΝ ΔΙΑΚΗΡΥΞΗΣ**

Σύμφωνα με τη *Διαδικασία Δ3 του ΣΔΕ του ΤΑΑ*, προκειμένου να διασφαλιστεί η επιλεξιμότητα των δαπανών των έργων που χρηματοδοτούνται από το ΤΑΑ, πραγματοποιείται έγκριση της διακήρυξης δημοσίων συμβάσεων άνω των ορίων των Οδηγιών της Ε.Ε. Ειδικότερα, ο έλεγχος αποσκοπεί στη διασφάλιση ότι οι διαδικασίες για την ανάθεση των δημοσίων συμβάσεων διενεργούνται σύμφωνα με το ισχύον και εφαρμοζόμενο κατά περίπτωση εθνικό και ενωσιακό δίκαιο και ότι στις διαδικασίες αυτές τηρούνται οι γενικές αρχές του ενωσιακού δικαίου, όπως ιδίως, της διαφάνειας, της ίσης μεταχείρισης και του ανταγωνισμού.

Για την διενέργεια του ελέγχου νομιμότητας *η Υπηρεσία του ΥΠΥΜΕ που λειτουργεί ως ΦΥ*, υποβάλλει στην ΕΥΣΤΑ μέσω του ΟΠΣ ΤΑ αίτημα για την εξέταση της διακήρυξης, συνοδευόμενο από τα απαραίτητα έγγραφα.

Στη συνέχεια *η ΕΥΣΤΑ* προβαίνει σε εξέταση του αιτήματος και διατυπώνει σύμφωνη γνώμη, επί του σχεδίου της διακήρυξης. Τα αποτελέσματα του ελέγχου που διενεργεί αποτυπώνονται σε *Λίστες Ελέγχου Διακήρυξης*.

Ο έλεγχος διενεργείται σύμφωνα με τα ακόλουθα:

α) Εφόσον κατά τη διενέργεια του ελέγχου η *ΕΥΣΤΑ* διαπιστώσει ότι το υποβληθέν αίτημα δεν συνοδεύεται από το σύνολο των απαραίτητων εγγράφων ή ότι τα σχέδια της διακήρυξης και των τευχών του διαγωνισμού χρειάζονται ουσιώδεις αλλαγές, αιτείται από την Υπηρεσία που λειτουργεί ως ΦΥ, την παροχή συμπληρωματικών στοιχείων ή την επανυποβολή του φακέλου με τις απαιτούμενες αλλαγές.

β) Εφόσον κατά τη διενέργεια του ελέγχου η *ΕΥΣΤΑ* διαπιστώσει ότι τα σχέδια της διακήρυξης και των τευχών του διαγωνισμού χρειάζονται μη ουσιώδεις αλλαγές, δύναται να εκδώσει σύμφωνη γνώμη υπό τον όρο της υιοθέτησης προ της εκκίνησης της διαδικασίας ανάθεσης συγκεκριμένων αλλαγών, τις οποίες αναφέρει στην σύμφωνη γνώμη.

Η σύμφωνη γνώμη της ΕΥΣΤΑ, η οποία υπογράφεται από τον *Διοικητή της* [*Έντυπο Δ3\_Ε4 Σχέδιο σύμφωνης γνώμης],* αποτελεί όρο για τη χρηματοδότηση της Δράσης/Έργου.

Η έκδοση της σύμφωνης γνώμης και η σχετική ενημέρωση της Υπηρεσίας που λειτουργεί ως ΦΥ, διενεργούνται μέσω του ΟΠΣ ΤΑ.

1. **ΟΡΙΣΤΙΚΟΠΟΙΗΣΗ & ΕΓΚΡΙΣΗ ΤΕΥΧΩΝ ΔΗΜΟΠΡΑΤΗΣΗΣ**

Σύμφωνα με τον Οδηγό Επικοινωνίας του ΕΣΑΑ, *ο Προϊστάμενος της Υπηρεσίας του ΥΠΥΜΕ* που λειτουργεί ως ΦΥ ή ως Προϊστάμενη Αρχή αποστέλλει κύρια στοιχεία και σύνδεσμο δημοσίευσης των διαγωνισμών / διακηρύξεων για την ανάθεση έργων και δράσεων προκειμένου να αναδημοσιευθούν στην ιστοσελίδα του ΕΣΑΑ.

1. **ΥΠΟΒΟΛΗ ΑΙΤΗΜΑΤΟΣ ΕΓΚΡΙΣΗΣ ΣΥΝΑΨΗΣ ΣΥΜΒΑΣΗΣ ΣΤΗΝ ΕΥΣΤΑ**

Σύμφωνα με τη *Διαδικασία Δ5 του ΣΔΕ ΤΑΑ*, *ο Προϊστάμενος της αρμόδιας Υπηρεσίας του ΥΠΥΜΕ,* που λειτουργεί ως ΦΥ, καταχωρεί τα στοιχεία ταυτότητας κάθε σύμβασης στο ΟΠΣ ΤΑ και υποβάλλει στην ΕΥΣΤΑ, πριν τη σύναψη της σύμβασης, αίτημα για την εξέταση της διαδικασίας ανάθεσης, συνοδευόμενο από:

* Τα αποδεικτικά στοιχεία τήρησης των διατυπώσεων δημοσιότητας του διαγωνισμού (όπως αποδεικτικό αποστολής της «Προκήρυξης Σύμβασης» στην Επίσημη Εφημερίδα της ΕΕ),
* Λοιπά στοιχεία απαραίτητα για τον έλεγχο της διαδικασίας ανάθεσης δημόσιας σύμβασης (π.χ., διακήρυξη, αποφάσεις συγκρότησης συλλογικών οργάνων, τυχόν προδικαστικές προσφυγές κλπ.),
* Την πράξη του Ελεγκτικού Συνεδρίου περί μη ύπαρξης κωλύματος για την υπογραφή της σύμβασης, αν προβλέπεται από τις κείμενες διατάξεις και η σύμφωνη γνώμη της ΕΑΔΗΣΥ για την προσφυγή σε διαδικασία διαπραγμάτευσης, όπου απαιτείται.
* Η συμπληρωμένη, ανάλογα με το είδος της σύμβασης, Λίστα Ελέγχου Σύμβασης

Σημειώνεται ότι *η αρμόδια Υπηρεσία του ΥΠΥΜΕ* **υποχρεούται να καταχωρήσει τη σχετική ΥΔ μη σύγκρουσης συμφερόντων** *[Έντυπο Δ5\_Ε5: Υ.Δ. Μη Σύγκρουσης Συμφερόντων]* της Αναθέτουσας Αρχής (εκτός από τις ΥΔ Συμμόρφωσης *[Έντυπο Δ10\_Ε1]* και την ΥΔ Στοιχείων Πραγματικών Δικαιούχων *[Έντυπο Δ20\_Ε1]),* καθώς επίσης και τη σχετική εκτύπωση από το Κεντρικό Μητρώο Πραγματικών Δικαιούχων του υποψήφιου αναδόχου, για κάθε σύμβαση που πρόκειται να συναφθεί και πριν τη σύναψη αυτής.

Ειδικότερα, με την **ΥΔ μη σύγκρουσης** *[Έντυπο Δ5\_Ε5 ]*, ο εκπροσωπών την Αναθέτουσα Αρχή δηλώνει υπεύθυνα **ότι έχει αξιοποιήσει (μεταξύ άλλων) τα στοιχεία Πραγματικού Δικαιούχου του αναδόχου της σύμβασης**, που με μέριμνά της/του συλλέχθηκαν, και δεν διαπιστώνονται περιπτώσεις συγκρούσεων συμφερόντων κατά τη διεξαγωγή διαδικασιών σύναψης σύμβασης. Εάν εντοπίστηκε σχετική περίπτωση, ο υπογράφων τη σχετική δήλωση ενημερώνει για τα κατάλληλα μέτρα που ελήφθησαν, προς διασφάλιση της ίσης μεταχείρισης των διαγωνιζομένων και προς αποφυγή στρεβλώσεων του ανταγωνισμού.

Σκοπός των παραπάνω είναι η διασφάλιση της νομιμότητας των διαδικασιών ανάθεσης δημοσίων συμβάσεων έργων, προμηθειών και υπηρεσιών, που χρηματοδοτούνται από το ΤΑΑ, προκειμένου να διασφαλιστεί η επιλεξιμότητα των δαπανών τους.

Στη συνέχεια, *η ΕΥΣΤΑ* προβαίνει σε εξέταση του αιτήματος, με βάση το ισχύον νομικό πλαίσιο για τη σύναψη δημοσίων συμβάσεων, καθώς και τους όρους της απόφασης ένταξης του έργου και της σχετικής διακήρυξης και έπειτα διατυπώνει σύμφωνη γνώμη για τη σύναψη της σύμβασης.

Τα αποτελέσματα του ελέγχου που διενεργεί αποτυπώνονται στις αντίστοιχες, κατά περίπτωση, *Λίστες Ελέγχου Σύναψης Σύμβασης* στο ΟΠΣ ΤΑ, οι οποίες δύνανται να προσαρμόζονται / εξειδικεύονται αναλόγως των απαιτήσεων του ελέγχου και του είδους της σύμβασης, σε συνεργασία με την αρμόδια οργανική μονάδα της ΕΥΣΤΑ, εάν απαιτείται.

**Γ. Έντυπα Διαδικασίας**

* *Έντυπο ΣΔΕ ΤΑΑ Δ2\_Ε1: Δελτίο Προόδου Ενεργειών Ωρίμανσης*
* *Έντυπο ΣΔΕ ΤΑΑ Δ10\_Ε1 ΥΔ Συμμόρφωσης*
* *Έντυπο ΣΔΕ ΤΑΑ Δ20\_Ε1 Υπεύθυνη Δήλωση Στοιχείων Πραγματικών Δικαιούχων*
* *Έντυπο ΣΔΕ ΤΑΑ Δ3\_Ε5: ΥΔ Μη Συμμετοχής Ρωσικών Συμφερόντων*
* *Έντυπα ΣΔΕ ΤΑΑ Δ3\_Ε1, Ε2, Ε3 Λίστες-Ελέγχου-Διακήρυξης (Προμηθειών-Υπηρεσιών, Μελετών, Έργων)*
* *Έντυπο ΣΔΕ ΤΑΑ Δ3\_Ε4 Σχέδιο σύμφωνης γνώμης Διακήρυξης*
* *Έντυπο ΣΔΕ ΤΑΑ Δ5\_Ε5: Υ.Δ. Μη Σύγκρουσης Συμφερόντων*
* *Έντυπα ΣΔΕ ΤΑΑ Δ5\_Ε1, Ε2, Ε3 Λίστες-Ελέγχου-Σύμβασης (Προμηθειών-Υπηρεσιών, Μελετών, Έργων)*
* *Έντυπο ΣΔΕ ΤΑΑ Δ5\_Ε4: Σχέδιο-Σύμφωνης-Γνώμης Σύμβασης*

**Δ. Οριζόντια Θέματα**

**ΕΝΗΜΕΡΩΣΗ ΦΑΚΕΛΟΥ ΕΡΓΟΥ**

***ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

(1)

**ΤΗΡΗΣΗ ΜΗΤΡΩΟΥ ΕΜΠΛΕΚΟΜΕΝΩΝ ΜΕΛΩΝ *ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

(2)

**ΣΥΜΜΟΡΦΩΣΗ ΣΕ ΣΥΣΤΑΣΕΙΣ ΚΑΙ ΣΕ ΟΡΙΖΟΝΤΙΑ ΔΙΟΡΘΩΤΙΚΑ ΜΕΤΡΑ**

***ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

**ΣΥΜΜΟΡΦΩΣΗ ΜΕ ΤΟΝ ΟΔΗΓΟ ΕΠΙΚΟΙΝΩΝΙΑΣ ΤΟΥ ΕΣΑΑ «ΕΛΛΑΔΑ 2.0»**

***ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

(3)

**Οδηγός Επικοινωνίας ΕΣΑΑ «Ελλάδα 2.0»**

(4)

(5)

**Δ19\_Ε1: Δελτίο Προόδου Οροσήμων**

**Δ19\_Ε2: Δελτίο Προόδου Κοινών Δεικτών**

**ΣΥΜΠΛΗΡΩΣΗ ΔΕΛΤΙΩΝ ΠΡΟΟΔΟΥ**

***ΠΡΟΙΣΤΑΜΕΝΟΣ ΥΠΗΡΕΣΙΑΣ / ΟΜΑΔΑ ΕΡΓΟΥ***

***ΟΜΑΔΑ ΣΥΝΤΟΝΙΣΜΟΥ (TASK FORCE) ΓΙΑ ΕΡΓΑ ΤΑΑ***

(6)

**Δ1\_Ε¨5: Αίτημα Τροποποίησης Απόφασης Ένταξης**

**ΥΠΟΒΟΛΗ ΑΙΤΗΜΑΤΟΣ ΤΡΟΠΟΠΟΙΗΣΗΣ ΤΔΕ**

***ΟΜΑΔΑ ΕΡΓΟΥ***

**Δ19\_Ε1: Δελτίο Προόδυ Οροσήμων**

**Δ19\_Ε2: Δελτίο Προόδου Κοινών Δεικτών**

(6)

**Δ1\_Ε5: Αίτημα Τροποποίησης Απόφασης Ένταξης**

**ΥΠΟΒΟΛΗ ΑΙΤΗΜΑΤΟΣ ΤΡΟΠΟΠΟΙΗΣΗΣ ΤΔΕ**

***ΟΜΑΔΑ ΕΡΓΟΥ***

(5)

Τέλος, παρουσιάζονται ορισμένες οριζόντιες ενέργειες οι οποίες πραγματοποιούνται καθ’όλη τη διάρκεια της ωρίμανσης και υλοποίησης των έργων έως και την ολοκλήρωσή τους ή όταν αυτό απαιτείται.

1. **ΤΗΡΗΣΗ ΜΗΤΡΩΟΥ ΕΜΠΛΕΚΟΜΕΝΩΝ ΜΕΛΩΝ**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια του έργου, έως και την ολοκλήρωσή του, να τηρεί μητρώο με όλα τα εμπλεκόμενα μέρη.

1. **ΕΝΗΜΕΡΩΣΗ ΦΑΚΕΛΟΥ ΕΡΓΟΥ**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια τη διάρκεια του έργου, έως και την ολοκλήρωσή του, να τηρεί ηλεκτρονικό και έγχαρτο φάκελο φυσικού και οικονομικού αντικειμένου, έως **και 5 έτη από την αποπληρωμή του**, σύμφωνα με τη *Διαδικασία Δ1 του ΣΔΕ ΤΑΑ*.

1. **ΣΥΜΜΟΡΦΩΣΗ ΣΕ ΣΥΣΤΑΣΕΙΣ ΚΑΙ ΣΕ ΟΡΙΖΟΝΤΙΑ ΔΙΟΡΘΩΤΙΚΑ ΜΕΤΡΑ**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια του έργου, έως και την ολοκλήρωσή του, να συμμορφώνεται σε τυχόν ενστάσεις ή/και σε οριζόντια διορθωτικά μέτρα (*Διαδικασία Δ14 του ΣΔΕ ΤΑΑ*), όπως ενδεικτικά αναφέρεται η αποστολή συμπληρωματικών στοιχείων για τους ελέγχους νομιμότητας.

1. **ΣΥΜΜΟΡΦΩΣΗ ΜΕ ΤΟΝ ΟΔΗΓΟ ΕΠΙΚΟΙΝΩΝΙΑΣ ΤΟΥ ΕΣΑΑ «ΕΛΛΑΔΑ 2.0»**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια του έργου, έως και την ολοκλήρωσή του, να συμμορφώνεται με τον Οδηγό Επικοινωνίας του ΕΣΑΑ «Ελλάδα 2.0», όπως ενδεικτικά αναφέρονται η εμφάνιση του εμβλήματος της Ένωσης και της σχετικής δήλωσης χρηματοδότησης και του λογότυπου του «Ελλάδα 2.0» στα Τεύχη του Διαγωνισμού, η αποστολή κύριων στοιχείων και συνδέσμων των διακηρύξεων προκειμένου να αναδημοσιευθούν στην ιστοσελίδα του ΕΣΑΑ και η τοποθέτηση ενημερωτικών πινακίδων στις εγκαταστάσεις των τεχνικών έργων.

1. **ΣΥΜΠΛΗΡΩΣΗ ΔΕΛΤΙΩΝ ΠΡΟΟΔΟΥ**

Με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποχρεούται καθ’ όλη τη διάρκεια του έργου, έως και την ολοκλήρωσή του, να συμπληρώνει Δελτία Προόδου Οροσήμων, Στόχων και Ενδιάμεσων Βημάτων στο ΟΠΣ ΤΑ, **εξαμηνιαίως** έως 10 Απριλίου και έως 10 Σεπτεμβρίου, καθώς επίσης και να συμπληρώνει Δελτία Προόδου Κοινών Δεικτών, εξαμηνιαίως έως 10 Ιανουαρίου και έως 10 Ιουλίου, σύμφωνα με τη *Διαδικασία Δ19 του ΣΔΕ ΤΑΑ*. Τα Δελτία αυτά με ευθύνη της *Ομάδας Συντονισμού (Task Force) για έργα ΤΑΑ* υποβάλλονται στην*ΕΥΣΤΑ.*

1. **ΥΠΟΒΟΛΗ ΑΙΤΗΜΑΤΟΣ ΤΡΟΠΟΠΟΙΗΣΗΣ ΤΔΕ**

Στις περιπτώσεις που επέρχεται αλλαγή στο συνολικό χρονοδιάγραμμα του έργου στο ΕΣΑΑ, λόγω επιπλοκών ή/και καθυστερήσεων, με ευθύνη του *Προϊσταμένου* της, η *Ομάδα Έργου* της αρμόδιας Υπηρεσίας του ΥΠΥΜΕ, που λειτουργεί ως ΦΥ, υποβάλλει αίτημα τροποποίησης του ΤΔΕ στο Υπουργείο Ευθύνης, προς έγκριση του τελευταίου και υποβολή στην *ΕΥΣΤΑ*, από την *Ομάδα Συντονισμού (Task Force) για έργα ΤΑΑ* σύμφωνα με τη *Διαδικασία Δ1 του ΣΔΕ ΤΑΑ* (Βλ. και Διαδικασία Δ\_ΤΑΑ.01 του παρόντος εγχειριδίου).